ישראל פרוש

ישראל (שרוליק) פרוש (נולד ב-28 בספטמבר 1980, י"ח בתשרי ה'תשמ"א) הוא ראש עיריית אלעד.

ביוגרפיה
נולד בירושלים, בן בכור מתוך 12 ילדים למאיר פרוש, יו"ר מרכז אגודת ישראל בירושלים וחבר הכנסת מטעם סיעת אגודת ישראל ביהדות התורה, ולרחל, בת נחום יואל הלפרין ונכדת יעקב הלפרין.

שמו ניתן לו על שם האדמו"ר הבית ישראל מגור. 

למד בישיבת סלבודקה בבני ברק ובישיבת לוצרן בשווייץ בראשות הרב יצחק דוב קופלמן. לאחר נישואיו, שירת ביחידה לזיהוי חללים וכן ביחידת קצין העיר. לאחר מכן למד בכולל.

ב-2006 הקים את עמותת "חיים לנפש" המסייעת לנוער נושר, לאסירים ולחולים סופניים. באותה שנה החל לשמש כמנכ"ל אגודת ישראל בירושלים.

בשנת 2008 עבר להתגורר באלעד ונבחר לכהן כסגן ראש עיריית אלעד. בשנת 2013 נבחר לכהן כראש עיריית אלעד.

פעילותו כראש עיריית אלעד 
ב-22 באוקטובר 2013 נבחר לראש עיריית אלעד לאחר מערכת בחירות סוערת, שבה התמודד מול מועמד סיעת ש"ס צוריאל קריספל.

בספטמבר 2015 פרסם העיתון ידיעות אחרונות תחקיר ובו טענות כלפי התנהלותם של פרוש ושל העירייה.

באוגוסט 2017 העביר משרד הביטחון לאלעד שטח אש בן מאות דונמים ששכן ממזרח לעיר. שטח זה יאפשר בנייה של אלפי דירות נוספות.

ב-30 באוגוסט 2018 הודיעה סיעת שלומי אמונים כי פרוש יתמודד לכהונה שנייה, למרות טענות מפלגת דגל התורה להפרת הסכם בין המפלגות. בבחירות שנערכו ב-30 באוקטובר ניצח פרוש את ברק צברי וזכה בקדנציה נוספת.

במרץ 2023 עורר סערה בחג פורים כאשר תועד מחלק סיגריות לילדים בעיר אלעד

אילן יוחסין משפחת פרוש

קישורים חיצוניים

 
 
 
 
 
 ישראל רוזנר, המקור, השריף של אלעד, רשת 13, 12 באוקטובר 2020

הערות שוליים 

ראשי רשויות מקומיות מטעם אגודת ישראל
חרדים ישראלים
חסידים
ישראל
ראשי עיריית אלעד
משפחת הלפרין
בוגרי ישיבת סלבודקה (בני ברק)
ראשי עיריות חסידים
ראשי עיריות חרדים
בוגרי ישיבת לוצרן
ישראלים שנולדו ב-1980